Иҗтимагый сөйләм (иҗтимсөйләм – социолингвистика) фәненең төп категорияләре. “Гаилә сөйләме” нигезләре

	Гаилә сөйләменә караган  фәнни күзәтүләрне Шиһаб Мәрҗәни, Риза Фәхретдин, Каюм Насыйри һ.б. остазларыбыз хезмәтләреннән кала безнең чор чыганакларыннан да табарга була. Ике гасыр  алышынган чорда – халкыбыз, республикабыз  яшәешендә дә милли үзаң хаятендә уңай  үзгәрешләр башлангач, бу кыйблага да игътибар берникадәр артты. 	 Мәсәлән, ул вакытта ТР Мәгариф һәм фән министры булып эшләгән Равил Афзал улы Низамов халык педагогикасы  темасын тирәнтен өйрәнеп, җитди хезмәтләр бастыруга иреште. Брошюра форматында басылган ике хезмәтне аерып күрсәтәбез: 1.Педагогик уйланулар – Казан, Мәгариф, 1994; 2.Татар халык педагогикасы – Уку ярдәмлеге Казан, Мәгариф, 2002 (соавторы Җ.Г.Нигъмәтов). Бу ярдәмлекләр өч мең нөсхә белән генә чыкканга аларны хәзер табу кыен; кабат бастырып чыгару хәстәрен күрүче юк. Шуңа күрә без аларга тәфсиллерәк тукталу мәслихәт булыр дидек. 
	Илдар НИЗАМОВ	
Матбугат.ру

	№ --- | 24.09.2020	


